XXVIII 
terram, in Caffriam exporrigitur, ubi nullus ejus terminus, nisi 
quem ulteriorum terrarum ignorantia imponat. Ad Occ. B. vero 
amne Zondagrivier, et inferius montibus Zuurebergen collibusque 
Adonensibus limitatur. Ab Ort. B. mare, ab Occ. S. superioris 
terrae montes imminent. 
De altitudine in universum non est, quod afferam, quum 
ultra Keiskamma amnem Drégeus nonnisi angustissimam angu- 
stioris terrae partem, eamque haud procul a mari lustrasset. De 
tempestatibus pauca. Hyemales imbres vix ulli dantur. Septem- 
bri vel etiam Octobri mense primum pluere solet, saepius autem 
graviusque Decembri atque Januario mensibus. Prope Port Natal, 
ubi a Majo usque ad Septembrem mensem vix unquam pluere 
fertur, annua tamen aquarum caelestium copia haud minor forsan 
quam apud urbeni cadit, Quo fit, ut florendi tempus serius qui- 
dem nec ante Novembrem merisem incipiat, sed diutius, per qua- 
tuor circiter menses, perduret. 
Flora, quam Capensem dicere consuevimus, per hanc terram 
paulatim immutatur adeo, tantamque demum similitudinem cum 
insulae Madagascariae, Mascarenharum aliarumque terrarum magis 
remotarum [loris adipiscitur, ut in singulis sive differentiis sive 
convenientiis eligendis haeream, statimque ad regiones transire 
malim, quarum tres discernere sufficiat. 
V, a. Hegio inter amnes Zondagrivier et Keiskamma. 
Albaniam continet terramque, quam neutram dicunt. Ad S. 
montes obdunt Tschumibergen et Katberg, per quos ad terram 
superiorem pervenitur. Ad Occ. regiones tres, literis ll a, ll c 
et IV C c inscriptae adjacent; ad A. regio litoralis a Drégeo ne- 
glecta, nec forsan satis diversa. Quum terra inter superiorem et 
inferiorem media, ut supra diximus, hie desit, ipsa inferior paulo 
altius surgit, a 300 ped. usque ad 3000; nam quod excedit, ad 
terram superiorem duximus. Planities colles montes maximam 
partem graminosi varie alternant. Valles humidiores sylvis, col- 
les saepe fruticetis subsylvaticis referti sunt. 
